Iedil Dzuhrie Alaudin

Tengku **Iedilzuhrie Putra bin** Tengku **Alaudin** (lahir 5 Mac 1984) merupakan seorang pelakon dan pengacara lelaki Malaysia. Beliau merupakan adik kepada bekas Pengurus Besar Primeworks Studios, Tengku Iesta Tengku Alaudin dan abang kepada pelakon drama *[[Waktu Rehat]]*, Tengku Iezahdiyana Nurhanie Tengku Alaudin. Sebelum ini, beliau dikenali sebagai **Iedil Putra** dalam beberapa kredit lakonannya.

## Kehidupan awal
Iedil Dzuhrie Alaudin dilahirkan pada 5 Mac 1984 di Kuala Lumpur. Beliau merupakan anak kepada bekas Ketua Setiausaha Kementerian Kebudayaan dan Pelancongan, Datuk Tengku Alaudin Tengku Abdul Majid (1946&ndash;2016). Bapa beliau meninggal dunia pada 17 Februari 2016 akibat kanser tiroid pada usia 70 tahun. Abang sulung beliau ialah Tengku Iesta ialah penerbit filem di Primeworks Studios Sdn. Bhd. (dahulunya dikenali sebagai Grand Brilliance). Adiknya, Tengku Iezahdiyana juga merupakan seorang pelakon. Dua lagi adik beliau ialah Tengku Ieras dan Tengku Iefiz.

Iedil menceburi bidang kedoktoran dan pernah belajar selama tiga tahun di Iuar negara serta  menyambung pelajarannya di Queen Mary University. Akan tetapi, Iedil merasa jiwa lakonan adalah pilihan yang paling tepat untuknya dan memutuskan untuk pulang ke Malaysia dan memulakan kerjaya sebagai artis.

## Kerjaya
Kerjaya lakonan Iedil bermula pada 1998. Ketika berusia 14 tahun, beliau berlakon sebagai Rudy dalam filem *[[Iman Alone]]* arahan Datuk Rahim Razali. Bukan hanya itu saja, beliau juga membintangi filem, menjadi pengarah di banyak persembahan teater, bergiat dalam gig dan memganjurkan banyak acara.

Filem lakonan beliau yang lain termasuk *[[Ngorat]]* (2012), *[[Terbaik dari Langit (filem)|Terbaik dari Langit]]* (2014), *[[Showdown The Movie]]* (2016), *[[Pekak (filem)|Pekak]]* (2016), *[[Interchange (filem)|Interchange]]* (2016), *[[J Revolusi]]* (2017), *[[The Assistant (filem 2022)|The Assistant]]* (2022), ** (2023) dan *[[Jangan Pandang Belakang 2: Aku Tahu Asal Usulmu]]* (2024). Beliau menubuhkan Playground Productions dengan bekerja sama bersama beberapa temannya.

Iedil juga pernah meminjamkan suaranya untuk watak Tak dalam musim pertama siri animasi *[[Kampung Boy (siri TV)|Kampung Boy]]* yang diadaptasi daripada komik dengan judul sama karya kartunis tersohor negara, Datuk Lat.

Iedil merupakan salah seorang dari pelakon yang menjayakan pementasan teater *[[Ola Bola The Musical]]* yang dipentaskan di Istana Budaya pada 2018.

## Kehidupan peribadi
Pada 1 Jun 2016, Iedil berkahwin dengan pelakon Indonesia, Prisia Nasution. Bersama Prisia, beliau membahagikan masa antara Kuala Lumpur, Malaysia dan Jakarta, Indonesia.

Pada September 2019, beliau mengambil keputusan untuk menggunakan nama terkininya, Iedil Dzuhrie Alaudin dan menghentikan penggunaan nama Iedil Putra, beliau berkata: "Tiada sebab saya sakit atau nama sebelum ini tidak sesuai dengan diri tetapi apabila sudah lama berada dalam industri seni, sampai masa menggunakan nama ayah saya. Arwah ayah meninggal dunia pada 2015, saya mahu membawa namanya supaya terus diingati,".

## Filemografi

### Filem

### Drama

### Telefilem

### Teater

### Televisyen

## Videografi

## Anugerah dan pencalonan

## Rujukan

## Pautan luar
*